Charles Carroll

Charles CARROLL ( – ), konata kiel Charles Carroll of Carrollton aŭ Charles Carroll la 3-a, estis usona politikisto, bienposedanto kaj subskribinto de la Usona Deklaracio de Sendependeco. Li estis la sola katoliko inter la subskribintoj de la Deklaracio kaj la plej longe vivinta, mortinte 56 jarojn post ĝia subskribo."Charles Carroll, of Carrollton," The American Catholic Quarterly Review, Vol. XXIV, 1899.

Konsiderata kiel unu el la patroj-fondintoj de Usono, Carroll estis konata en sia tempo kiel la "Unua Civitano" de la usonaj kolonioj, pro subskribo de artikoloj en la gazeto Maryland Gazette per tiu pseŭdonimo. Li servis kiel delegito en la Kontinenta Kongreso kaj en la Kongreso de la Konfederacio. Carroll poste servis kiel la unua usona senatano por Marilando. El ĉiuj subskribintoj de la Deklaracio de Sendependeco, Carroll estis unu el la plej riĉaj kaj plej formale edukitaj. Rezulte de sia 17-jara jezuita edukado en Francio, Carroll flue parolis kvin lingvojn.

Naskita en Annapolis (Marilando), Carroll heredis vastajn agrikulturajn bienojn kaj estis konsiderata la plej riĉa viro en la usonaj kolonioj kiam la Usona Revolucio komenciĝis en 1775. Lia persona riĉaĵo tiutempe laŭdire estis 2 100 000 sterlingaj pundoj. Krome, Carroll posedis terenon en Marilando, 10 000-akrean bienon, kaj posedis ĉirkaŭ 300 sklavojn. Kvankam ekskludita el oficposedado en Marilando pro sia religio, Carroll aperis kiel gvidanto de la sendependeca movado en la ŝtato. Li estis parto de malsukcesa diplomatia misio, kiu ankaŭ inkludis Benjamin Franklin kaj Samuel Chase, kiun la Kongreso sendis al Kebekio kun la espero gajni la subtenon de la Franckanadanoj.

Carroll servis en la Senato de Marilando de 1781 ĝis 1800. Li estis elektita kiel unu el la unuaj reprezentantoj de Marilando en la Senato de Usono, sed li demisiis en 1792 post kiam Marilando pasigis leĝon malpermesantan samtempan servadon en kaj ŝtata kaj federacia ofico. 

 Referencoj 

Kategorio:Usonaj politikistoj